“Ek vrees vir my lewe” – KrejcirRadovan Krejcir Foto: www.lidovky.cz Radovan Krejcir, die omstrede voortvlugtige Tsjeggiese besigheidsman, glo hy word aangeval en dat sy lewe in gevaar is, het EWN Vrydag berig. “Ek het oor die afgelope tyd twee van my beste vriende verloor en ek is baie hartseer daaroor. Ek glo ek word aangeval, want sover was daar al twee pogings om my te vermoor,” het hy gesê. Krejcir vermoed vandeesweek se bomontploffing by sy besigheid, Money Point in Bedfordview, was ŉ poging om hom te vermoor. Twee mense is in die ontploffing dood en drie is beseer. Dit volg op ŉ vorige bisarre poging om hom te vermoor in Julie vanjaar toe ŉ voertuig wat met afstandbeheerde vuurwapens toegerus was, op hom losgebrand het in sy koeëlvaste voertuig in die parkeerarea van dieselfde kantoor. “Hierdie week was veel erger. Ons praat nie hier van ŉ poging om ŉ enkele persoon se lewe te neem nie, ons praat van ŉ ernstige terrorisme-aanval, want hulle het bomme gebruik en nie omgegee of daar twintig mense of kinders daar binne was nie. Hulle was bereid om al die mense op te blaas. Ons praat hier van Al Qaeda-styl terrorisme.” Hy het gesê gerugte dat hy die twee voorvalle “beplan” het om hom te help met sy vlugteling-bod is “walglik”. Krejcir word aan ŉ aantal onopgeloste moorde in Suid-Afrika verbind en hy is tans in ŉ hofgeding met die Nasionale Vervolgingsgesag gewikkel om sy uitlewering aan sy land van herkoms teen te staan. Hy is vroeër in absentia in die Tsjeggiese Republiek aan geldwassery skuldig bevind en staar gevangenisstraf van 11 jaar in die gesig. – SAPA Lees ook: Beeld-fotograaf moes foto’s uitvee Krejcir swyg oor Bedfordview-ontploffing Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval